《钓鱼台》
宋代·袁默

将相宁有种，屠狗饭牛皆可用。富贵出长年，勿谓暮涂吾倒行。

富君太公望久矣，日老渭阳心以此。君臣相得渔猎间，廓清八表公名起。

奠鼎扶周卜世长，洋洋齐封二千里。曹公黄相俱尘埃，至今犹有钓鱼台。

苔侵石剥夕阳里，滚滚寒江潮去来。

作者简介：常州无锡人，字思正。仁宗嘉祐八年进士。官京兆府教授，迁司农簿，献《无逸传》。历太学博士、湖北转运使判官。学问渊博，为时所宗。